alexandrainst/scandi-wiki huggingface dataset:
Bakshev Ridge

Bakshev Ridge er ein ulendt, klipperik rygg på Rugged Island utanfor vestkysten av Byers Peninsula på Livingston Island i Sør-Shetlandsøyane i Antarktis som strekkjer seg 900 m søraust til nordvest, med det høgaste punktet 210 moh, 800 m aust for San Stefano Peak, 1,1 km vest for Vund Point og 1,5 km nordvest for Radev Point.

Ryggen er kalla opp etter Petar Bogdan Baksjev (1601–1674), katolsk erkebiskop i Sofia som skreiv fleire tidlege historiske skrifter om Bulgaria, publisert i 1667.

Kjelder
 Bakshev Ridge. SCAR Composite Gazetteer of Antarctica.

Ryggar på Sør-Shetlandsøyane
Bulgaria og Antarktis
Semundseth

Semundseth er ei grend på austsida av Foldfjorden. Det er fem gardar der, men det bur folk berre på tre av dei. Fylkesveg 682 går forbi.

Ertvågsøya
Rokke kyrkje

Rokke kyrkje er ei langkyrkje frå 1100-talet i Halden kommune i Viken fylke. Byggverket er i stein og har 120 plassar. Arnstein Arneberg stod for ei større restaurering med gjenopning i 1966. Kyrkja har glasmåleri av Borgar Hauglid frå 1968.

Tilkomst til staden er via fylkesveg 22.

Bakgrunnsstoff
 
 
 
 Kyrkjesøk – «Rokke kirke» 
 Lokalhistoriewiki – «Rokke kirke»

Freda bygg i Viken
Kyrkjer i Halden
Kulturminne i Halden
Kyrkjer i Søndre Borgesyssel prosti
Norske kyrkjer frå 1100-talet
Norske steinkyrkjer frå mellomalderen
Langkyrkjer i Borg bispedømme
Tistedal kyrkje

Tistedal kyrkje (tidlegare Tistedal kapell) er ei langkyrkje frå 1865 i Halden kommune i Viken fylke. Byggverket er i teglstein og har 250 plassar.

Kyrkja vart teikna av stadsingeniør Gustav Blom Kielland, og ansvarleg for murararbeidet var Gunder Johnsen. 

Kyrkja har glasmåleri i vindauga både i skipet og i koret. Biletet i altartavla vart måla av Laura Schultz i 1925 og syner Jesusbarnet i krubba med Maria og dyra rundt.

På kyrkjegarden står eit gravkapell frå 1928 (arkitekt: Martin Enger).

Referansar

Bakgrunnsstoff
 
 
 
 Kyrkjesøk – «Tistedal kirke» 
 Lokalhistoriewiki – «Tistedal kirke»

Kyrkjer i Halden
Kulturminne i Halden
Kyrkjer i Søndre Borgesyssel prosti
Norske kyrkjer frå 1860-åra
Langkyrkjer i Borg bispedømme
1865 i Noreg
Erling Olsen

Erling Olsen () var ordførar i Leikanger kommune 1983-1987. Han representerte Arbeidarpartiet, og både fekk vervet frå og gav det vidare til høgremannen Ola A Vestrheim. Olsen er no pensjonist, men var kontorfunksjonær i sitt yrkesaktive liv.

Ordførarar i Leikanger
Chivasso

Chivasso er ein by og ein kommune i provinsen Torino i regionen Piemonte i Italia. Kommunen har i kring 27 000 ibuarar og eit flatemål på 51,3 km². Byen ligg på sørbreidda av Po, 183 meter over havet, nær åmotet mellom sideelva Orco og Po. Chivasso ligg om lag 20 kilometer aust-nordaust for provinshovudstaden Torino.

Chivasso-katedralen er bygt på 1400-talet.

Kjelder
Denne artikkelen bygger på «Chivasso» frå ,  den 21. juli 2013.  
 

Byar i Italia
Byar i Piemonte
Orbassano

Orbassano er ein by og ein kommune i provinsen Torino i regionen Piemonte i Italia. Kommunen har i kring 23 000 ibuarar og eit flatemål på 22,1 km². Byen ligg 273 meter over havet, om lag 15 kilometer sørvest for provinshovudstaden Torino.

Forskningsvadelinga til bilprodusenten Fiat held til i Orbassano.

Hausten 1693 møttest franske, spanske og savoiiske styrkar til eit stort slag ved Orbassano.

Kjelder
Denne artikkelen bygger på «Orbassano» frå ,  den 21. juli 2013.  
 

Byar i Italia
Byar i Piemonte
Tortona

Tortona er ein by og ein kommune i Alessandria i regionen Piemonte i Italia. Kommunen har i kring 28 000 ibuarar og eit flatemål på 99,3 km². Byen ligg på austbreidda av Scrivia, 122 meter over havet. Tortona ligg om lag 20 kilometer aust for provinshovudstaden Alessandria.

Tortona er ein industri- og handelsby.

Byen vart grunnlagt kring 120 fvt, men staden var bygt før den tid.

Kjelder
Denne artikkelen bygger på «Tortona» frå ,  den 21. juli 2013.  
 

Byar i Italia
Byar i Piemonte
Mondovì

Mondovì er ein by og ein kommune i provinsen Cuneo i regionen Piemonte i Italia. Kommunen har i kring 23 000 ibuarar og ei flatevidd på 87,3 km². Byen, som ligg på ein åsrygg, 395 meter over havet, er delt opp i ulike bydelar, alt etter når dei vart bygt.

Mondovì vart grunnlagt i 1198 av overlevande etter ein øydelagd landsby, samt folk frå ein nærliggjande landsby.

Kjelder
Denne artikkelen bygger på «Mondovì» frå ,  den 21. juli 2013.  
 

Byar i Italia
Byar i Piemonte
Cervia

Cervia er ein by og ein kommune i provinsen Ravenna i regionen Emilia-Romagna i Italia. Kommunen har i kring 29 000 ibuarar og dekker ei flatevidd på 82,2 km². Byen ligg ved Adriahavet og er ein badeby med stor turisme.

Kjelder
Denne artikkelen bygger på «Cervia» frå ,  den 21. juli 2013.  
 

Byar i Italia
Byar i Emilia-Romagna
Fidenza

Fidenza er ein by og ein kommune i provinsen Parma i regionen Emilia-Romagna i Italia. Kommunen har i kring 26 000 ibuarar og dekker ei flatevidd på 95 km². Fidenza ligg 75 meter over havet, 23 kilometer vest for provinshovudstaden Parma.

Byen vart grunnlagt i år 41 og var residensby for kongen av Italia i tida 1092-1102.

Kjelder
Denne artikkelen bygger på «Fidenza» frå ,  den 21. juli 2013.  
 

Byar i Italia
Byar i Emilia-Romagna
Scandiano

Scandiano er ein by og ein kommune i provinsen Reggio Emilia i regionen Emilia-Romagna i Italia. Kommunen har i kring 25 000 ibuarar og dekker ei flatevidd på 49,8 km². Byen ligg 95 meter over havet.

Byen vart grunnlagt då det vart bygt ei borg på staden i 1262. 

Biologen Lazzaro Spallanzani og politikaren Romano Prodi vart fødde i Scandiano.

Kjelder
Denne artikkelen bygger på «Scandiano» frå ,  den 21. juli 2013.  
 

Byar i Italia
Byar i Emilia-Romagna
Immanuels kyrkje

Immanuels kyrkje er ei krosskyrkje frå 1833 i Halden kommune i Viken fylke. Bygginga tok til i 1828 etter teikningar av Christian H. Grosch. Kyrkja ligg sentralt i Halden sentrum.

Kyrkja er i oppført tegl og har 900 plassar. Stilen er seinempire. Dåverande riksantikvar Nils Marstein har kalla Immanuelskyrkja i Halden for det viktigaste enkeltmonumentet blant Grosch' mange kyrkjebygg. Vidare har han omtala kyrkja som «empirens sakrale hovedverk i Norge».

Inventar 
Altaret har ein Kristusfigur frå 1833 utført av Johan Niclas Byström. Preikestolen er av tre og er teikna av arkitekten. Også døypefonten er av Grosch. Han er laga av støypejern.

Det er fem lysekroner i kyrkja, alle frå 1837. Kyrkja har ein del eldre kyrkjesølv, blant anna ei vinkanne frå 1707 og ein kalk med disk og lokk frå 1739.

Kjelder

Denne artikkelen bygger på «Immanuels kirke» frå ,  den 21. juli 2013.

Bakgrunnsstoff
 
 
 
 
 Kyrkjesøk – Immanuels kirke 
 Lokalhistoriewiki – Immanuels kirke
 Artemisia.no – Immanuels kirke

Kyrkjer i Halden
Kulturminne i Halden
Kyrkjer i Søndre Borgesyssel prosti
Norske kyrkjer frå 1833
Christian H. Grosch
Krosskyrkjer i Noreg
Franciscus

Franciscus, Franciskus eller Franziskus er eit latinsk mannsnamn danna som eit tilnamn med tydinga 'den franske' eller 'franksmann'. Den kvinnelege forma av namnet er Francisca/Franciska, medan ulike lokale variantar av namnet er Francesco, Fransisco, François, Francis, Frans og Franz.

Namnet er kjend gjennom den heilage Frans av Assisi (Franciscus på latin), og har tradisjonelt hatt namnedag på festdagen hans den 4. oktober.

Kjende namneberarar 
 Frans av Assisi (Franciscus på latin)
 Franciscus Patricius (1529–1597), veneziansk filosof og forskar
 Franciscus Vieta (François Viète, 1540–1603), fransk jurist og matematikar
 Franciscus Gomarus (1563–1641), nederlandsk teolog
 Franciscus Cornelis Donders (1818–1889t), nederlandsk fysiolog
 Pave Frans (Franciscus på latin)

Etternamn:
 James Franciscus (1934-1991), amerikansk skodespelar

Sjå og
Fransiskanarordenen

Kjelder
Francis, behindthename.com

Mannsnamn
Slektsnamn
namn knytte til folkegrupper
namn knytte til kristendommen
Willoch

Willoch er eit slektsnamn som kan visa til:

 Slekta Willoch, ei norsk slekt med aner frå Skottland (Witloch, Withlock)

 Kåre Willoch (f. 1928), norsk politikar og statsminister
 Regjeringa Willoch
 Sigurd Willoch (1903-1991), norsk kunsthistorikar

Norske slektsnamn
Vestsmølens slip og motorverksted

Vestsmølens slip og motorverksted vart stifta på Råket på Smøla i 1913/1914 og produserte båtmotorar. Produksjonen var liten og gjekk for det meste til lokale fiskebåtar. Føretaket nytta merkenamnet Vestsmøl.

Motorar 
Ein tidleg type, kalla «Grønvik-motoren», hadde ei effekt på 4 hk. I perioden fram til 1928/1929 vart det produsert berre 15 slike motorar. Den fyrste av desse motorane står no på Smøla museum. 

Ein ny serie glødehovudmotorar på 11 og 15 hk vart produsert fram til 1946. Men produksjonen var framleis liten, med berre 15 stk på 11 hk og 16 stk på 15 hk. Då motorproduksjonen vart lagt ned gjekk føretaket over til å produsera kvalharpunar, og heldt fram med det til føretaket vart nedlagt i 1959.

Referansar 

Tidlegare norske båtmotorfabrikkar
Næringsliv i Møre og Romsdal‎
Hållåfjellet

Hållåfjellet, som sume kallar Ertvågsfjellet eller Tjønnlifjellet, er eit 652 m høgt fjell på Ertvågsøya. Det ligg litt aust for Grendafjellet og søraust for Lichhatten. Mellom Hållåfjellet og Lichhatten ligg Hålåråa og Seterlia. 

Fjell på Ertvågsøya
George av Cambridge

George Alexander Louis () er ein britisk prins og det eldste barnet til prins William av Wales og hertuginne Catherine av Cambridge.
Han er den tredje i Den britiske tronfylgja, etter far og farfar sin.

Kjelder
Denne artikkelen bygger på «Prince George of Cambridge» frå ,  den 27. april 2018.  
 

Kongelege frå London
Prinsar av Cambridge
Friedrich Overbeck

Johann Friedrich Overbeck () var ein tysk målar, teiknar og illustratør, fødd i Lübeck. Bileta hans viser hovudsakleg historiske og religiøse motiv. Saman med mellom andre Peter von Cornelius og Franz Pforr skapte han målargruppa nasarenane.

Liv og gjerning
Far hans var borgarmeister i Lübeck. Sjølv reiste han frå heimbyen i mars 1806 for å studere ved kunstkademiet i Wien. På den tid vart kunstakademiet leia av Heinrich Füger, ein målar som hadde gått i lære hos den franske nyklassistiske målaren Jacques-Louis David.

Under studiane tok Overbeck til å harmast over det han opplevde som mangel på ånd og religiøsitet i dei tema om læremeistrane valde ut. Sjølv søkte han mot ein kristlegsinna kunst, mot kunstutrykk frå tida før det han såg som øydeleggande påverknad frå sein-renessansen av. Samtidige kunstretningar vraka han og let seg i staden rettleie av tidlege renessansemålarar opp til og med Rafael.

Etter fire år og stigande motsetningar mellom Overbeck og gruppa hans, vart han utvist frå kunstakademiet i 1810. Han reiste då til Roma, med seg hadde han det halvferdige lerretsmåleriet Kristi inngang i Jerusalem.

Resten av livet arbeidde Overbeck for det meste i Roma. Omkring seg hadde han likesinna målarar i Peter von Cornelius, Wilhelm von Schadow og Philipp Veit. Dei fann seg hus i det gamle fransiskanar-klosteret San Isidoro. Med tida fekk dei tilnamnet nasarenane. Rettesnora for dei var hardt arbeid og heilagt levevis. Dei heldt seg strengt til den målemåten og dei framstillingane av den enkle naturen, og samstundes seriøse biletkunsten, som Perugino, Pinturicchio, Francesco Francia og den unge Rafael hadde nytta. Karakteristisk for stilen er edel ide, presisjon og skarp strek, samt skolastisk komposisjon. Lys, skugge og farge vart ikkje nytta for å skape ynde, men for at sjåaren lettare skulle nærme seg motivet. I 1813 gjekk Overbeck over til katolisismen.

Gjennombrotet for Overbeck kom i 1817, etter ei utstilling av verka hans i Roma. Han fekk då, saman med Cornelius, Veit og Schadow, i oppdrag å måle huset til den rike, prøyssiske sendemannen i Roma, Jakob Salomon Bartholdy. Sjølv måla han eit sju kvadratmeter stort freskomåleri med hendingar frå soga om Josef og brørne hans.

Perioden 1817-28 var Overbeck, i lag med Cornelius, Veit og Julius Schnorr mykje oppteken med å dekorere veggar og takhimlingar i Casino Massimo i Roma. Her låg litterære verk av Torquato Tasso, Dante Alighieri og Ludovico Ariosto til grunn for freskoane. Overbeck illustrerte mellom anna Tasso sitt dikt Det frigjorde Jerusalem.

I 1828 måla Overbeck biletet Italia og Germania, eit hovudverk i hans produksjon. Måleriet er ein allegori over tilhøvet mellom dei to kulturane, den italienske og den tyske. Upåverka av samtidige kunstretningar heldt han fram å måle i den såkalla nasarenske stilen, noko det veldige verket Religionens triumf i kunsten frå 1840, er eit framifrå døme på.

Han døydde i Roma i 1869.

Kjelder

Denne artikkelen bygger på «Johann Friedrich Overbeck» frå ,  den 22. juli 2013.  

Tyske målarar
Norsk Teknisk Museum

Norsk Teknisk Museum er nasjonalmuseum i Noreg for industri, vitskap, teknologi og medisin. Sidan mai 1986 har det lege på Kjelsås i Oslo. I 2011 blei museet kåra til årets museum, ein pris som Norges museumsforbund deler ut årleg til det museet som har merka seg positivt ut i det førre året.

Historie 

Foreininga Norsk Teknisk Museum blei stifta i 1914, i samband med den store jubileumsutstillinga på Frogner i Oslo. Fleire  av gjenstandene til museet kjem frå denne utstillingen, men dei måtte lagrast frem til 1932 då fløyene for Gokstad- og Tuneskipet i Vikingskipshuset på Bygdøy stod ferdig. Her fekk Norsk Teknisk Museum sitt første permanente tilhald i underetasjen til ein av sidefløyane. Museet flytta til nye lokale i Fyrstikkalleen på Etterstad i 1958. I 1986 flytta museet til sin noverande tilhaldssted på Kjelsås. Muset blei offisielt opna i si nye plassering av kulturminister Hallvard Bakke den 27. mai 1986.

Leiaren for stiftinga og seinare direktør for museet gjennom mange år, ingeniør Philip Pedersen, sikra seg mange unike gjenstander i samband  med en stor loftsryddingsaksjon i Oslo i 1938. Seinare har museet fått eit stort tilfang av objekt ved gåver frå industriverksdemder, privatpersonar og institusjonar.

Dagens museum 
Museumsbygningen på Kjelsås er på 20 000 km², og siden opninga har ein stadig større del av arealet blitt teke i bruk til faste og midlertidige utstillingar. I 2010 var det rundt 20 ulike delutstillingar fordelt på fire etasjar. Museet sine samlingar av gjenstandar, fotografi og arkivalia (mellom anna bedriftsarkiv) er tilgjengelig for publikum gjennom eigne utstillingar eller utlån til andre museum, musumsbiblioteket eller for forskarar og andre etter eigen avtale. Deler av fotosamlingane er også vist fram på nettstaden til museet. Dei viktigaste gjenstandane i samlingane er hovudsakleg i utstillingane. Ein stor del er magasinert i lagra til museet, og kan brukast i ulike skiftande utstillingar. 

I 1995 fekk Norsk Teknisk Museum status som nasjonalmuseum, og finansieringa blei hovudsakleg overført frå Oslo kommune til Kulturdepartementet. Museet har over 200 000 vitjande årleg. Mange av desse er skuleklassar.

Kjelder
Denne artikkelen bygger på «Norsk Teknisk Museum» frå ,  den 23. juli 2013.

Bakgrunnsstoff 
 Nettstaden til museet

Museum i Oslo
Bydel Nordre Aker
Nasjonalmuseum i Noreg
Tekniske museum i Noreg
Vitskapsformidling
Museum skipa i 1914
1914 i Noreg
Industrimuseum
Ringerike Trekkspillklubb

Ringerike Trekkspillklubb er ein trekkspellklubb starta den 15. desember 1976 etter initiativ frå Steinar Eriksen. Klubben har 18 medlemmer og Steinar Eriksen er dirigent.

Kjelder

Bakgrunnsstoff 
 Ringerike Trekkspillklubb

Skipingar i 1976
Ringerike kommune
Filmen Battle Royale

Battle Royale er ein japansk actiontrillerfilm frå 2000, regissert av Kinji Fukasaku. Filmen er basert på romanen med same namn av Koushun Takami. Tatsuya Fujiwara spelar hovudrolla som Shuya Nanahara, Aki Maeda som Noriko Nakagawa og Taro Yamamoto som Shogo Kawada.

Roller
Tatsuya Fujiwara som Shuya Nanahara
Aki Maeda som Noriko Nakagawa
Taro Yamamoto som Shogo Kawada
Takeshi Kitano som Kitano
Masanobu Ando som Kazuo Kiriyama
Kou Shibasaki som Mitsuko Souma
Takashi Tsukamoto som Shinji Mimura
Sosuke Takaoka som Hiroki Sugimura
Eri Ishikawa som Yukie Utsumi
Yukihiro Kotani som Yoshitoki Kuninobu
Chiaki Kuriyama som Takako Chigusa
Sayaka Ikeda som Megumi Eto
Takayo Mimura som Kayoko Kotohiki
Minami som Keiko Onuki

Produksjon

Musikk
Filmmusikken til Battle Royale er komponert, arrangert og dirigert av Masamichi Amano, og framført av Warszawa filharmoniske orkester.

Songen som blir brukt under rulleteksten, «Shizuka na Hibi no Kaidan Wo» av raprockebandet Dragon Ash, er ikkje med på det japanske eller franske soundtracket.

Kjelder

Denne artikkelen bygger på «Battle Royale (film)» frå ,  den 23. juli 2013.

Bakgrunnsstoff
 Battle Royale på Internet Movie Database
 Battle Royale på AllRovi
 Battle Royale på Rotten Tomatoes
 Den offisielle engelsk-språklege Battle Royale nettstaden
 Battle Royale 3D Offisiell nettstad (Japansk)

Japanske skrekkfilmar
Filmar frå 2000
Råket på Smøla

Råket på Smøla ligg om lag 2,5 km sørvest for Dyrnes. Farvatnet utanfor Råket er ureint, men mange små holmar og skjer. I nordvestleg retning ligg Storvardøya.

Historie 
Vestsmølens slip og motorverksted på Råket produserte tidlegare båtmotorar.

Geografi i Smøla
Aurdalen i Aure kommune

Aurdalen er ein dal i Aure kommune som går i aust-nordaustleg retning frå Aure sentrum. Aurelva renn gjennom dalen. Det er veg frå Aure sentrum til Sølømen, med ei lengd på 8,5 km. Sør for Sølømen ligg Steingeitvatnet. Det går ein sideveg frå Aurdalsvegen til Tverrbotnsetra, nedom Vågsskardet. Det ligg fleire gardar oppetter Aurdalen, mange av dei bureisingsbruk. 

Geografi i Aure
Dalar i Møre og Romsdal
Aronson Corner

Aronson Corner er nokre klipper i enden av ein snødekt rygg mellom Mummery Cliff og Chevreul Cliffs i Pioneers Escarpment i Shackletonkjeda. Dei vart fotograferte frå lufta av U.S. Navy i 1967, og kartlagde av British Antarctic Survey i 1968–71. I samband med at stader i nærleiken vart kalla opp etter pionerar innan polfart og polarliv, vart dei namngjeve av United Kingdom Antarctic Place-Names Committee etter Louis V. Aronson, ein amerikanar som grunnla Ronson Corporation, og som kring 1910 utvikla den første praktiske lighteren, opphavleg kalla «trench match».

Kjelder 
Denne artikkelen bygger på «Aronson Corner» frå ,  den 23. juli 2013. 
 oppgav desse kjeldene: 
 
 

Ryggar i Coats Land
Beche Blade

Beche Blade er ein kvass rygg med ei høgd opp mot 1600 moh mellom Murchison Cirque og Arkell Cirque på sørsida av Read Mountains i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey i 1968–71. I samband med at stader i området vart namngjevne etter geologar, vart det namngjeven i 1971 av UK Antarctic Place-Names Committee  etter sir Henry Thomas de la Beche, ein engelsk geolog som var den første generaldirektøren i Geological Survey of Great Britain (seinare Institute of Geological Sciences), 1835–55.

Kjelder 
Denne artikkelen bygger på «Beche Blade» frå ,  den 23. juli 2013. 
 oppgav desse kjeldene: 
 
 

Ryggar i Coats Land
The Dragons Back

The Dragons Back er ein stort sett isfri rygg med ei høgd opp mot 1315 m vest i La Grange Nunataks i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey i 1968–71 og fekk det skildrande namnet av UK Antarctic Place-Names Committee i 1971, etter toppane på ryggen som gjer at han minnar om ein drake (dragon på engelsk).

Kjelder 

Ryggar i Coats Land
Guyatt Ridge

Guyatt Ridge er ein rygg sørvest for Wedge Ridge i den sørlege delen av Haskard Highlands i Shackletonkjeda i Antarktis. Han vart kartlagd under Commonwealth Trans-Antarctic Expedition i 1957, fotografert frå lufta av U.S. Navy i 1967, og vidare kartlagd av British Antarctic Survey (BAS), 1968–71. Han vart namngjeven av UK Antarctic Place-Names Committee etter Malcolm J. Guyatt, ein generell assistent i BAS ved Halley Station i 1969–71, som arbeidde i Shackletonkjeda 1969–70.

Kjelder

Ryggar i Coats Land
Jamieson Ridge

Jamieson Ridge er ein smal rygg, 1 nautisk mil lang, med ei høgd opp mot kring 1200 moh ved sørvestenden av Herbert Mountains i Shackletonkjeda i Antarktis. Han vart fotografert frå lufta av U.S. Navy i 1967, og kartlagd av British Antarctic Survey i 1968–71. I samband med at det vart nytta namn på glasiologar i området, vart det namngjeve av UK Antarctic Place-Names Committee i 1971 etter Thomas F. Jamieson, ein skotsk geolog som studerte dei is-skurte fjella i Skottland og oppdaga opphavet til skuringsstriper i 1862, og som i 1865 gav den første teorien for landheving.

Kjelder

Ryggar i Coats Land
Mantell Screes

Mantell Screes er ei utstikkar med ei høgd opp mot kring 1500 m med steinurer på kvar side, nordvest for Arkell Cirque på nordsida av Read Mountains i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey (BAS), 1968-71. I samband med at stader i området vart namngjevne etter geologar, vart det namngjeve av United Kingdom Antarctic Place-Names Committee (UK-APC) i 1971 etter Gideon A. Mantell (1790–1852), engelsk kirurg og geolog som er kjend for å ha oppdaga iguanodon og tre andre fossile reptil.

Kjelder

Ryggar i Coats Land
Mathys Bank

Mathys Bank er ein fjellrygg med ei høgd opp mot kring 750 moh, 2,5 nautiske mil (4,6 km) sørvest for Mount Etchells i La Grange Nunataks i Shackletonkjeda. Han vart fotografert frå lufta av U.S. Navy i 1967, kartlagd av British Antarctic Survey (BAS) 1968-71, og namngjeven av United Kingdom Antarctic Place-Names Committee (UK-APC) etter Nicholas Mathys, assistent i BAS ved Halley Station i 1967–69, som arbeidde i Shackletonkjeda, 1968-69.

Kjelder

Ryggar i Coats Land
Otter Highlands

Otter Highlands er ei gruppe fjelltoppar og ryggar som strekkjer seg nordvest til søraust over 17 nautiske mil (31 km) frå Mount Lowe til Wyeth Heights, vest for Blaiklockbreen og utgjer vestenden i Shackletonkjeda. Han vart kartlagd under Commonwealth Trans-Antarctic Expedition i 1957. Han vart namngjeven av United Kingdom Antarctic Place-Names Committee (UK-APC) i 1972 etter de Havilland Otter-flyet som flydde for CTAE.

Kjelder

Ryggar i Coats Land
Ramsay Wedge

Ramsay Wedge er ein smal utstikkar, 2 nautiske mil (3,7 km) lang, med steinurer i sidene og ei høgd opp mot kring 1200 moh, 2 nautiske mil (3,7 km) sørvest for Mount Absalom sørvest i Herbert Mountains i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey (BAS), 1968-71. I samband med at det vart nytta namn på glasiologar i området, vart han namngjeven av United Kingdom Antarctic Place-Names Committee (UK-APC) etter sir Andrew C. Ramsay (1814–91), ein skotsk geolog som først oppdaga samanhengen mellom isbrear og steinbasseng i 1862. Han vart sidan generaldirektør i Geological Survey i Storbritannia i 1871-81,

Kjelder

Ryggar i Coats Land
Swinnerton Ledge

Swinnerton Ledge er ein rygg med flat topp og ei høgd opp mot kring 1500 m i austenden av Read Mountains i Shackletonkjeda. Han vart fotografert frå lufta av U.S. Navy i 1967. Han vart kartlagd av British Antarctic Survey (BAS), 1968-71. I samband med at stader i området vart namngjevne etter geologar, vart han namngjeven av United Kingdom Antarctic Place-Names Committee (UK-APC) etter Henry H. Swinnerton (1876–1966), ein britisk zoolog og paleontolog, geologiprofessor ved University of Nottingham (seinare Nottingham University), 1912–46; President i Geological Society i 1938-40.

Kjelder

Ryggar i Coats Land
Wedge Ridge

Wedge Ridge er ein kjenneleg fjellrygg, 1105 moh, nær toppen av Blaiklockbreen og like vest for Pointer Nunatak vest i Shackletonkjeda. Han vart først kartlagd i 1957 av Commonwealth Trans-Antarctic Expedition. Han vart namngjeven av United Kingdom Antarctic Place-Names Committee (UK-APC) etter den kile-liknande forma.

Kjelder

Ryggar i Coats Land
Whymper Spur

Whymper Spur er ein utstikkar med ei høgd opp mot kring 1250 m aust for Blanchard Hill i Pioneers Escarpment i Shackletonkjeda. Han vart namngjeven av United Kingdom Antarctic Place-Names Committee (UK-APC) i 1971 etter den engelsk fjellklatraren og kunstnaren Edward Whymper (1840–1911), som var den første til å klatre til topps av Matterhorn i Sveits den 14. juli 1865. Han utvikla òg Whymper-teltet 1861-62.

Kjelder

Ryggar i Coats Land